Non si sevizia un paperino
<s>Non si sevizia paperino (), u međunarodnoj distribuciji poznat pod engleskim naslovom Don't Torture a Duckling () je italijanski triler film snimljen 1972. godine u režiji Lucija Fulcija, koji se smatra jednim od najpoznatijih ostvarenja giallo žanra.</s>

<s>Film je bio navodno inspiriran stvarnim događajima koji su se godinu dana ranije dogodile u blizini grada Bitonto na jugu Italije.</s><s>Radnja je smještena u zabačeni gradić u regiji Basilicata gdje tri dječaka postaju žrtvama serijskog ubice, potakavši lokalno stanovništvo da kao krivce optuži lokalne marginalce i nonkonformiste od kojih će neki, kao lokalna vještica (čiji lik tumači Florinda Bolkan) postati žrtvom krvavog linča.</s><s>Protagonist, koga tumači Tomas Milian je novinar koji je iz Rima došao pisati o događajima, a koji vlastitom istragom kao mogućeg krivca pronalazi lokalnog katoličkog svećenika (čiji lik tumači Marc Porel).</s>

<s>Iako je Fulcijev film, u skladu sa žanrovskim "pravilima", publici pružio "eksploatacijski" sadržaj kroz scene eksplicitnog seksa i nasilja, pogotovu u slučaju linča vještice, kritičarima je postao zanimljiv i zato što se tumačio kao autorov svojevrsni komentar na društvene prilike u tadašnjoj Italiji.</s><s>Od eksplicitnog seksa i nasilja je, pak, kritičarima iz redova Katoličke crkve najviše upalo u oči to što je glavni negativac svećenik, pa je Non si sevizia paperino bio optuživan za navodno antikatoličanstvo i stavljan na svojevrsnu "crnu listu" u nizu država, gdje je publici postao dostupan tek godinama i decenijama kasnije.</s><s>Usprkos toga, sam Fulci ga je nazivao svojim najdražim filmom.</s><s>Muziku za film je napisao Riz Ortolani, koji će dio nje kasnije "reciklirati" za potrebe mnogo poznatijeg filma Cannibal Holocaust.</s>

<s>Uloge</s>

<s>Florinda Bolkan ...</s><s>La Maciara
 Barbara Bouchet ...</s><s>Patrizia
 Tomas Milian ...</s><s>Andrea Martelli
 Irene Papas ...</s><s>Dona Aurelia Avallone
 Marc Porel ...</s><s>Don Alberto Avallone
 Georges Wilson ...</s><s>"Stric" Francesco
 Antonello Campodifiori ...</s><s>Policijski poručnik
 Ugo D'Alessio ...</s><s>Kapetan Modesti
 Virgilio Gazzolo ...</s><s>Policijski komesar
 Vito Passeri ...</s><s>Giuseppe Barra
 Rosalia Maggio ...</s><s>Gđa Spriano, Micheleova majka
 Andrea Aureli ...</s><s>Gospodin Lo Cascio, Brunov otac
 Linda Sini ...</s><s>Gospođa Lo Cascio, Brunova majka
 Franco Balducci ...</s><s>Gospodin Spriano, Micheleov otac
 Fausta Avelli ...</s><s>Malvina (nenavedena na špici)</s>

<s>Vanjske veze</s>

<s></s>

<s>Italijanski filmovi
Triler filmovi
Kriminalistički filmovi
Horor filmovi</s>

